பல்நோக்கு ஒழுங்குநடவடிக்கை கண்காணிப்பு முகமை
'''பல்நோக்கு ஒழுங்குநடவடிக்கை கண்காணிப்பு முகமை''' ('''Multi-Disciplinary Monitoring Agency''' (MDMA), முன்னாள்  [[இந்தியப் பிரதமர்]] [[இராஜீவ் காந்தி படுகொலை]] குறித்து விசாரணை செய்த [[மிலாப் சந்த் ஜெயின்|ஜெயின் ஆணையத்தின்]] பரிந்துரையின் படி, இராஜீவ் காந்தி படுகொலையில் இருந்ததாக கருதப்படும் பெரிய அளவிலான  வெளிநாட்டு மற்றும் உள்நாட்டுச் சதி திட்டங்கள் குறித்து விசாரணை செய்வதற்கு [[இந்திய அரசு|இந்திய அரசால்]] டிசம்பர், 1998-ஆம் ஆண்டில் நிறுவப்பட்டது. இந்த விசாரணை முகமையில் இந்திய புலனாய்வு அமைப்புகளான [[நடுவண் புலனாய்வுச் செயலகம்|சிபிஐ]],  [[ஆராய்ச்சி மற்றும் பகுப்பாய்வு அமைப்பு|ரா]], [[இந்திய உளவுத்துறை]],  [[அமலாக்க இயக்குனரகம்]] மற்றும் [[வருவாய் புலனாய்வு இயக்குனகரம்|வருவாய் புலனாய்வு இயக்குனரக]] அதிகாரிகள் இடம் பெற்றுள்ளனர்.&lt;ref&gt;[https://www.ndtv.com/india-news/supreme-court-seeks-cbi-status-report-on-rajiv-gandhis-assassination-2127802  Top Court Seeks CBI Report On &quot;Larger Conspiracy&quot; On Rajiv Gandhi's Assassination]&lt;/ref&gt;
 
 இராஜீவ் காந்தி படுகொலை தொடர்பாக [[இலங்கை]], [[தாய்லாந்து]] உள்ளிட்ட 25 நாடுகளுக்கு கோரிக்கைக் கடிதங்கள் அனுப்பி வைக்கப்பட்டது.&lt;ref&gt;[https://en.wikipedia.org/wiki/Letters_rogatory  Letters rogatory]&lt;/ref&gt;மேலும் [[கொழும்பு]] சிறையில் இருந்த நிக்சன் என்ற சுரேன் குறித்து விசாரிக்க கோரிக்கை கடிதம் [[இலங்கை]]க்கு அனுப்பப்பட்டது.
 
 இந்நிலையில் இராஜீவ் காந்தி படுகொலையில் கைது செய்யப்பட்டு சிறை இருந்த [[பேரறிவாளன்]], பல்நோக்கு ஒழுங்குநடவடிக்கை கணக்காணிப்பு முகமையின் விசாரணை அறிக்கை வெளியாகும்  வரை தன்னை சிறை தண்டனையிலிருந்து விடுவிக்க வேண்டும் என நீதிமன்றத்தில் கோரிக்கை வைத்தார். ஆனால் [[இந்திய உச்ச நீதிமன்றம்]]  பேரறிவாளனின் கோரிக்கையை தள்ளுபடி செய்தது.
 
 ==விமர்சனங்கள்==
 பல்நோக்கு ஒழுங்குநடவடிக்கை கண்காணிப்பு முகமை டிசம்பர், 1998-ஆம் ஆண்டில் அமைக்கப்பட்டு 24 ஆண்டுகள் நிறைவுற்றும் அதன் அறிக்கை வெளியிடப்படாதது குறித்து அரசியல் நோக்கர்கள் அதிருப்தி தெரிவித்து வருகின்றனர். இராஜீவ் காந்தி படுகொலை சதி தொடர்பாக,  [[மிலாப் சந்த் ஜெயின்|ஜெயின் ஆணையம்]] [[சந்திராசாமி]]&lt;ref&gt;[https://tamil.oneindia.com/news/tamilnadu/godman-chandrasami-was-charged-jain-comission-report-283657.html ராஜீவ் கொலை: ஜெயின் கமிஷன் விசாரிக்க உத்தரவிட்டும்.. கடைசி வரை விசாரிக்கப்படாத சந்திராசாமி!]&lt;/ref&gt; , [[சுப்பிரமணியன் சுவாமி]], [[மு. கருணாநிதி]], [[செல்வராசா பத்மநாதன்]] என்ற  '''குமரன் பத்மநாபன்''' உள்ளிட்ட 21 பேர்களை விசாரணை செய்ய பரிந்துரைத்தும், பல்நோக்கு ஒழுங்குநடவடிக்கை கண்காணிப்பு முகமை மேற்படி நபர்களை விசாரிக்கவில்லை.&lt;ref&gt;https://www.vikatan.com/government-and-politics/politics/141635-former-mdma-officer-mishras-new-claims-in-rajivgandhi-assassination&lt;/ref&gt;
 ==கலைப்பு==
 பல்நோக்கு ஒழுங்குநடவடிக்கை கண்காணிப்பு முகமையை [[இந்திய அரசு]] அக்டோபர் 2022ல் கலைத்து விட்டது. இந்த முகமை விசாரிக்க வேண்டியவைகள் மற்றும் புலனாய்வு செய்ய வேண்டியவைகளை [[நடுவண் புலனாய்வுச் செயலகம்]] போன்ற புலனாய்வுத் துறைகளிடம் பிரித்து வழங்கப்பட்டது.&lt;ref&gt;[https://economictimes.indiatimes.com/news/india/centre-disbands-mdma-formed-to-probe-rajiv-gandhi-assassination-case/articleshow/94932979.cms  Centre disbands MDMA formed to probe Rajiv Gandhi assassination case]&lt;/ref&gt;&lt;ref&gt;[https://www.gktoday.in/topic/multi-disciplinary-monitoring-agency-mdma/  Multi-Disciplinary Monitoring Agency (MDMA)]&lt;/ref&gt;&lt;ref&gt;[https://thewire.in/government/centre-disbands-multi-disciplinary-monitoring-agency-rajiv-gandhi-killing  Centre Disbands Multi-Disciplinary Monitoring Agency Formed to Probe Rajiv Gandhi Killing]&lt;/ref&gt;
 
 ==மேற்கோள்கள்==
 {{Reflist}}
 ==வெளி இணைப்புகள்==
 *[https://thedialoguetoday.com/analysis/lack-of-progress-in-the-multi-disciplinary-monitoring-agency-mdma-leads-to-a-bigger-conspiracy/  Lack of progress in the Multi-Disciplinary Monitoring Agency (MDMA) leads to a bigger conspiracy] {{Webarchive|url=https://web.archive.org/web/20220915134434/https://thedialoguetoday.com/analysis/lack-of-progress-in-the-multi-disciplinary-monitoring-agency-mdma-leads-to-a-bigger-conspiracy/ |date=2022-09-15 }}
 [[பகுப்பு:இந்திய ஆணைக்குழுக்கள்]]